วันอา.ตื่นเช้ามาปวดท้องรอบสะดือแทบขยับตัวไม่ได้ ไปถ่ายก็ปกติเลยกลับมานอนต่อก็ตื่นมาปวดอีกไปถ่ายสรุปว่าท้องเสีย กินยาธาตุน้ำขาวแล้วก็ไม่ดีขึ้น สักพักปวดท้องข้างขวาจี๊ดๆแบบลุกไม่ขึ้นเลย ต้องนั่งพัก แล้วช่วงเที่ยงก็ถ่ายเหลวอีกรอบ ตกเย็นเหมือนจะเป็นไข้ คลื่นไส้แต่ไม่อาเจียน แต่ก็ยังปวดท้องอยู่แต่ไม่มากเท่าเมื่อเช้า วันจ.อาการดีขึ้นไม่คลื่นไส้ ไม่ปวดเท่าไรแล้วแต่ยังปวดอยู่แบบทนได้ ตกค่ำๆก็ปวดท้องข้างขวา วันนี้ก็ยังปวด สรุปว่าหนูเป็นอะไรคะ ไม่อยากขาดสอบไปหาเลยค่ะ
สวัสดีค่ะ จากที่เล่ามา อาจเป็นอาการลำไส้อักเสบ หรืออาจเป็นอาการของไส้ติ่งอักเสบนะคะอาการของไส้ติ่งอักเสบ สามารถมีลักษณะปวดท้องบริเวณกลางท้อง และท้องเสียนำมาก่อนได้นะคะดังนั้นจากที่ เล่ามา ควรรีบไปพบแพทย์เพื่อตรวจดูอาการและรับการรักษาอย่างเหมาะสมนะคะ